มีประจำเดือนครั้งล่าสุดวันที่4กรกฎาคมที่ผ่านมาค่ะวันนี้มีเลือดออกค่ะ คือที่จริงประจำเดือนต้องมาวันที่2สิงหาคมค่ะ มันเป็นเพราะว่ากินยาคุมฉุกเฉิกรึป่าวค่ะ เดือนนี้กินยาคุมฉุกเฉิกไป2ครั้งค่ะครั้งแรกกินไปตอนประจำเดือนหมด1วันค่ะ ครั้งที่2 กินไปตอนวันที่14กรกฎาคมค่ะผ่านไป7วันมีเลือดออกมีอาการอื่นร่วมด้วยค่ะคือปวดเนื้อปวดตัว ปวดท้องเหมือนปวดท้องประจำเดือนค่ะ แบบนี้ควรทำอย่างไรค่ะ
สวัสดีค่ะ Suttida Kumparaยาคุมฉุกเฉินเป็นยาคุมที่ประกอบไปด้วยฮอร์โมนเพศในขนาดสูง ซึ่งอาจทำให้มีผลข้างเคียงต่างๆเช่น เลือดออกผิดปกติทางช่องคลอด ประจำเดือนมาคลาดเคลื่อนได้มาก ซึ่งส่วนใหญ่จะคลาดเคลื่อนไปไม่เกิน 7 วันจากรอบก่อนดังนั้นการมีเลือดออกผิดปกติ ประจำเดือนมาคลาดเคลื่อนไปนั้น อาจจะเป็นผลข้างเคียงจากยาคุมฉุกเฉิน ซึ่งไม่อันตราย แต่อย่างไรก็ตาม ควรตรวจหาสาเหตุอื่นๆที่เป็นไปได้เช่นการตั้งครรภ์ร่วมด้วย ควรซื้อชุดตรวจครรภ์ทางปัสสาวะมายืนยันเองก่อน ให้ผลบวกได้ 10-14 วันหลังปฏิสนธิค่ะ หากเลือดยังออกกระปริดกระปรอย หรือประจำเดือนมาช้าเกิน 35 วันจากรอบก่อน แต่ตรวจครรภ์ให้ผลลบ ควรไปยืนยันผลที่รพ.อีกครั้ง ถ้าปวดท้องมาก เลือดออกเยอะ ให้รีบไปค่ะ